
Nr. 4816/09.04.2019

RAPORT DE SPECIALITATE
privind sustenabilitatea investiției realizată în cadrul unui proiect finanțat din granturi SEE și Norvegiene în cadrul Apelului Restrâns de Proiecte ”Reducerea sărăciei”   

Direcția de  Asistență Socială a Municipiului Timișoara, în calitate de Promotor de Proiect (PP) intenționează să solicite finanțare în cadrul Programului “Dezvoltare locală, reducerea sărăciei și creșterea incluziunii romilor” finanțat prin Granturile SEE și Norvegiene 2014-2021, Apelul nr. 3 ”Reducerea sărăciei” – Apel Restrâns de Proiecte. Proiectul propus spre finanțare va avea drept obiectiv Creșterea incluziunii sociale și întărirea coeziunii economice și sociale la nivelul municipiului Timișoara prin acordarea de servicii sociale de tip integrat populației aflate în risc de sărăcie și excluziune socială, prin desfășurarea de acțiuni în comunitate și prin promovarea parteneriatului activ și întărirea relațiilor bilaterale. Unul dintre obiectivele specifice ale proiectului va fi ”Reducerea numărului de persoane aflate în risc de sărăcie și excluziune socială prin furnizarea a două tipuri de servicii sociale de zi, în cadrul a două centre de servicii situate în proximitatea unor zone urbane marginalizate din municipiul Timișoara, către 3160 persoane (copii, tineri și adulți) aflate în risc de sărăcie și excluziune socială, folosind o intervenție de tip integrat”. Prin intermediul proiectului se intenționează achiziționarea a două clădiri, unde vor fi dezvoltate două tipuri de servicii sociale care vor fi furnizate populației aflate în risc de sărăcie și excluziune socială din Municipiul Timișoara. Proiectul va fi implementat în cadrul unui parteneriat format din Direcția de Asistență Socială a Municipiului Timișoara, în calitate de Promotor de Proiect, Fundația United Way România, în calitate de Partener Proiect, Fundația Județeană pentru Tineret Timiș în calitate de Partener Proiect și Municipiul Oslo în calitate de Partener Proiect. Direcția de Asistență Socială a Municipiului Timișoara va fi responsabilă cu administrarea celor două clădiri achiziționate prin proiect în scopul dezvoltării de sericii sociale și cu furnizarea de servicii sociale într-un dintre clădiri, iar Fundația United Way România va fi responsabilă cu furnizarea de servicii sociale cealaltă clădire achiziționată prin proiect. Furnizarea serviciilor sociale se va face pe perioada de implementare a proiectului (36 de luni) și pe o perioadă de minim 5 ani după încheierea proiectului. Bugetul estimat al proiectului este de aproximativ 4.200.000 Euro.       
Conform Ghidului Aplicantului la Apelul nr. 3 ”Reducerea sărăciei” – Apel Restrâns de Proiecte, punctul 8 Durabilitatea proiectului:
· lit. A ”În cazul proiectelor care implică cumpărare de clădiri și / sau terenuri cu fonduri din grantul proiectului, trebuie avut în vedere că:
 Proprietatea trebuie transferată către PP sau către cei desemnați explicit de PP în cererea de finanțare ca destinatari ai clădirilor și / sau terenurilor, înainte de finalizarea proiectului.
 Clădirile și / sau terenurile achiziționate cu fonduri din grantul proiectului nu pot fi vândute, închiriate sau ipotecate pe o durată de cinci ani de la finalizarea proiectului sau mai mult dacă sunt stipulate în contractul de proiect. (Donatorul poate renunța la această restricție dacă ar avea ca rezultat o povară nerezonabilă pentru PP).
 Bunurile imobile și / sau terenurile achiziționate cu fonduri nerambursabile pot fi utilizate numai în conformitate cu obiectivele proiectului. În special, clădirile pot fi utilizate pentru a găzdui serviciile de administrație publică numai dacă o astfel de utilizare este în conformitate cu obiectivul proiectului”.
· lit. B ”Cu privire la echipamentul achiziţionat pentru care întregul cost de achiziție a fost acceptat de OP ca fiind eligibil (art. 8.3.1. c) al Regulamentului):
 PP va continua să menţină echipamentele respective în proprietatea sa, pe o durată de minim 5 ani de la încheierea proiectului, şi să le utilizeze, în tot acest timp, în acelaşi scop pentru care au fost achiziţionate;
 PP va asigura echipamentul respectiv împotriva daunelor (cum sunt: incendiu, furt şi alte incidente pentru care se acordă asigurare în mod obişnuit de către firmele de asigurări), atât pe perioada implementării proiectului, cât şi timp de cel puţin 5 ani după încheierea acestuia;
 PP va aloca resurse pentru întreţinerea adecvată a acestor echipamente pentru cel puţin încă 5 ani după încheierea proiectului.
 	În cadrul Apelului nr. 3 ”Reducerea sărăciei” – Apel Restrâns de Propuneri de Proiecte se menționează la punctul 2.11 Durabilitatea proiectului ”PP va trebui să demonstreze capacitatea de a utiliza rezultatele şi după încheierea finanţării şi, după caz, să preia costurile de susţinere a serviciilor înfiinţate/ dezvoltate prin proiect. În acest sens, PP va elabora un plan privind asigurarea sustenabilităţii rezultatelor proiectului, în funcție de specificul proiectului. PP va avea în vedere că scopul este promovarea sustenabilității proiectului și asigurarea faptului că sprijinul financiar acordat proiectului generează beneficii maxime grupului țintă și beneficiarilor finali. PP va lua în considerare de asemenea cerințele Regulamentului (art. 8.3.2, 8.6, 8.14)”.
	Prin Regulamentul privind implementarea Mecanismului Financiar Norvegian 2014-2021 se stabilește:
· La art. 8.3.2 ”În cazul în care întregul preț de achiziție al echipamentului este eligibil [...] Operatorul de Program se asigură că Promotorul de Proiect:
a) Păstrează echipamentul în proprietatea sa pentru o perioadă de cel puțin cinci ani după finalizarea proiectului și continuă să folosească echipamentul în beneficiul obiectivelor generale ale proiectului pentru aceeași perioadă;
b) Păstrează echipamentul asigurat în mod corespunzător împotriva pierderilor, cum ar fi incendiu, furt sau alte incidente ce pot fi asigurate în mod normal, atât în timpul implementării proiectului cât și timp de cel puțin cinci ani după finalizarea proiectului și 
c) Rezervă resurse corespunzătoare pentru întreținerea echipamentului timp de cel puțin cinci ani după finalizarea proiectului.
· La art. 8.6, lit. d) ”bunul imobiliar și/sau terenul vor fi utilizate în scopul și în perioada specificate în decizia de acordare a grantului pentru proiect. Dreptul de proprietate va fi transferat Promotorului de Proiect sau persoanelor desemnate în mod explicit de Promotorul de Proiect în aplicația de proiect ca fiind destinatari ai bunului imobiliar și/sau a terenului, anterior finalizării proiectului. Bunul imobiliar și/sau terenul nu pot fi vândute, închiriate sau ipotecate pentru o perioadă de cinci ani după finalizarea proiectului sau pentru o perioadă mai lungă de timp, dacă se prevede în acordul de proiect. MNAE poate renunța la această restricție dacă aceasta poate genera o sarcină nerezonabilă pentru Promotorul de Proiect”
· La art. 8.14, punctul 1 ”Operatorul de Program se va sigura că proiectele care implică investiții în bunuri imobiliare și/sau terenuri (inclusiv renovare) sunt operaționale pentru o perioadă de cel puțin cinci ani după aprobarea de către Operatorul de Program a raportului final al proiectului și că bunul imobiliar și/sau terenul este utilizabil în scopul proiectului, conform contratului de proiect”.   
Prin Anexa nr. 1 la Ghidul Aplicantului la Apelul nr. 3 ”Reducerea sărăciei” – Apel Restrâns de Proiecte, se stabilește Conținutul cadru al dosarului și este prezentat un model de OPIS care descrie modul în care vor fi aranjate documentele în dosarul proiectului. La punctul 17 din OPIS se menționează Declarație privind sustenabilitatea investiției (Anexa 14 la CF) și documente suport, cu nota de subsol 10. În cadrul notei de subsol 10 se precizează că documentele suport sunt ”Documente emise de organele statutare ale PP/partenerilor, după caz (cu titlu de exemplu: Hotărârea Consiliului Local)”. 
În conformitate cu prevederile Regulamentului privind implementarea Mecanismului Financiar Norvegian 2014-2021, ale Apelului nr. 3 ”Reducerea sărăciei” – Apel Restrâns de Propuneri de Proiecte și ale Ghidului Aplicantului la Apelul nr. 3 ”Reducerea sărăciei” – Apel Restrâns de Proiecte, se propune:
· Transferul proprietății asupra celor două clădiri propuse a fi achiziționate prin proiect (în scopul furnizării de servicii sociale populație în risc de sărăcie și marginalizare socială din municipiul Timișoara) către Promotorul de Proiect, respectiv Direcția de Asistență Socială a Municipiului Timișoara sau către cei desemnați explicit de PP în cererea de finanțare ca destinatari ai clădirilor și/sau terenurilor, înainte de finalizarea proiectului;
· Interzicerea vânzării, închirierii sau ipotecării clădirilor și/sau terenurilor achiziționate cu fonduri din grantul proiectului pe o durată de cinci ani de la finalizarea proiectului sau mai mult dacă sunt stipulate în contractul de proiect;
· Utilizarea bunurilor imobile și/sau terenurilor achiziționate cu fonduri nerambursabile numai în conformitate cu obiectivele proiectului. În special, clădirile vor putea fi utilizate pentru a găzdui serviciile de administrație publică numai dacă o astfel de utilizare este în conformitate cu obiectivul proiectului;
· Menținerea echipamentelor achiziţionate pentru care întregul cost de achiziție a fost acceptat de OP ca fiind eligibil în proprietatea Promotorului de Proiect, pe o durată de minim 5 ani de la încheierea proiectului, şi utilizarea, în tot acest timp, în acelaşi scop pentru care au fost achiziţionate;
· Asigurarea de către Promotorul de Proiect a echipamentului respectiv împotriva daunelor (cum sunt: incendiu, furt şi alte incidente pentru care se acordă asigurare în mod obişnuit de către firmele de asigurări), atât pe perioada implementării proiectului, cât şi timp de cel puţin 5 ani după încheierea acestuia;
· Alocarea de resurse de către Promotorul de Proiect pentru întreţinerea adecvată a acestor echipamente pentru cel puţin încă 5 ani după încheierea proiectului;
· Alocarea de resurse de către Promotorul de Proiect pentru furnizarea serviciilor sociale într-una dintre clădirile propuse a fi achiziționate prin proiect pentru cel puţin încă 5 ani după încheierea proiectului; 
Având în vedere cele expuse în prezentul raport, apreciem că proiectul de hotărâre privind sustenabilitatea investiției realizată în cadrul unui proiect finanțat din granturi SEE și Norvegiene în cadrul Apelului Restrâns de Proiecte ”Reducerea sărăciei”, îndeplineşte condiţiile pentru a fi supus dezbaterii şi aprobării plenului consiliului local. 

	
  Director General		            					Șef Serviciu Strategii Programe
jr. Rodica Surducan	         							                    Codruța Darida



                                          	                   						                  Întocmit,			           					                     		                               Consilier gr. superior 				  									Angela Ciupa-Rad                                                    
							        

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583

